pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.อนุมัติให้จัดทำเหรียญกษาปณ์ที่ระลึก 100 ปี กองบัญชาการตำรวจนครบาล
วันอังคารที่ 29 พฤศจิกายน 2565
ครม.อนุมัติให้จัดทําเหรียญกษาปณ์ที่ระลึก 100 ปี กองบัญชาการตํารวจนครบาล
ครม.อนุมัติให้จัดทําเหรียญกษาปณ์ที่ระลึก 100 ปี กองบัญชาการตํารวจนครบาล
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 29 พ.ย. 65 ได้อนุมัติหลักการร่างกฎกระทรวงลักษณะของเหรียญกษาปณ์ที่ระลึก 100 ปี กองบัญชาการตํารวจนครบาล พ.ศ.... เพื่อเป็นที่ระลึกที่กองบัญชาการตํารวจนครบาล(บช.น.) จะครบรอบ 100 ปี ในวันที่ 24 ธ.ค. 65 นี้
โดยเหรียญกษาปณ์ที่ระลึกจะเป็นโลหะสีขาว(ทองแดงผสมนิกเกิล) ชนิดราคา 20 บาท ซึ่ง บช.น. ได้ขอความร่วมมือกรมธนารักษ์ กระทรวงการคลังในการจัดทํา วัตถุประสงค์เพื่อน้อมสํานึกในพระมหากรุณาธิคุณของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เพื่อเผยแพร่พระเกียรติคุณของทั้งสองพระองค์ให้แผ่ไพศาลไปทั้งภายในประเทศและนานาประเทศ เป็นที่ระลึกการครบรอบ 100 ปี บช.น. และเผยแพร่ประชาสัมพันธ์ และผลการดําเนินงานที่ผ่านมาของ บช.น.
น.ส.ไตรศุลี กล่าวว่า กระทรวงการคลังได้ขอพระราชทานพระบรมราชานุญาตจัดทําเหรียญกษาปณ์ที่ระลึกดังกล่าว และได้รับพระราชทานพระบรมราชานุญาตให้จัดทําเหรียญตามแบบที่ทูลเกล้าฯ ถวายแล้ว โดยค่าใช้จ่ายในการจัดทําทั้งหมดมาจากเงินทุนหมุนเวียนการบริหารจัดการเหรียญกษาปณ์ ทรัพย์สินมีค่าของรัฐและการทําของ ประจําปีงบประมาณ 2566
สําหรับแบบเหรียญกษาปณ์ ด้านหน้า กลางเหรียญมีพระบรมรูปพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ผินพระพักตร์ทางเบื้องซ้าย ทรงสายสะพายและสายสร้อยแห่งขัตติยราชอิสริยาภรณ์อันมีเกียรติรุ่งเรืองยิ่งมหาจักรีบรมวงศ์ และพระรูปสมเด็จพระนางเจ้าสุทิดาพัชรสุธาพิมลลักษณ พระบรมราชินี ผินพระพักตร์ทางเบื้องซ้าย ทรงกุณฑล ทรงฉลองพระองค์ชุดไทยทรงสายสร้อย พระอังสาเบื้องซ้ายประดับดวงตราปฐมจุลจอมเกล้า เหรียญรัตนาภรณ์ รัชกาลที่9 ชั้นที่1 และเหรียญรัตนาภรณ์ รัชกาลที่10 ชั้นที่1 ภายในขอบเหรียญเบื้องล่างมีข้อความ "พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว" และ ข้อความว่า "สมเด็จพระนางเจ้าสุทิดา พัชรสุธาพิมลลักษณ พระบรมราชินี"
ด้านหลัง กลางเหรียญมีรูปเครื่องหมายราชการของกองบัญชาการตํารวจนครบาล ภายในวงขอบเหรียญเบื้องบนมีข้อความว่า "๑๐๐ ปี กองบัญชาการตํารวจนครบาล" เบื้องล่างมีข้อความ "๒๔ ธันวาคม ๒๕๖๕ ประเทศไทย" ด้านขวามีเลขบอกราคาว่า "๒๐" ด้านซ้ายมีข้อความว่า "บาท"
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม จี้ ติดกำไลอีเอ็ม 10 ปี ไอ้หื่นขืนใจหญิงสาว 18 อึ้ง เจอทำผิดซ้ำบ่อย ไม่กลัวกฎหมาย สั่ง ราชทัณฑ์ จัด Watchlist บุคคลอันตราย ปิดช่องทำผิด
วันอังคารที่ 29 พฤศจิกายน 2565
รัฐมนตรีว่าการกระทรวงยุติธรรม จี้ ติดกําไลอีเอ็ม 10 ปี ไอ้หื่นขืนใจหญิงสาว 18 อึ้ง เจอทําผิดซ้ําบ่อย ไม่กลัวกฎหมาย สั่ง ราชทัณฑ์ จัด Watchlist บุคคลอันตราย ปิดช่องทําผิด
รัฐมนตรีว่าการกระทรวงยุติธรรม จี้ ติดกําไลอีเอ็ม 10 ปี ไอ้หื่นขืนใจหญิงสาว 18 อึ้ง เจอทําผิดซ้ําบ่อย ไม่กลัวกฎหมาย สั่ง ราชทัณฑ์ จัด Watchlist บุคคลอันตราย ปิดช่องทําผิด สร้างความปลอดภัยให้สังคม-ผู้หญิง มอบ คุ้มครองสิทธิฯ เร่งเยียวยาเหยื่อ รายละ 110,000
วันที่ 29 พฤศจิกายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีนายปธานิน เจ็น อายุ 41 ปี ชาวอุบลราชธานี ก่อเหตุขืนใจหญิงสาวอายุ 18 ปี ว่า กรณีนายปธานิน ถือเป็นบุคคลอันตราย และเป็นภัยต่อสังคม เพราะขณะถูกจับกุม ก็ยังพบเหยื่ออีกคนถูกขังอยู่ในบ้านพัก ซึ่งเป็นการกระทําความผิดซ้ําแบบไม่เกรงกลัวต่อกฎหมาย โดยหากดูประวัตินายปธานิน จะพบว่า เคยถูกต้องโทษจําคุกมาแล้วถึง 2 ครั้ง คือ คดีลักทรัพย์ ปี 2559 ถูกคุมขังที่เรือนจํากลางอุบลราชธานี และคดียาเสพติด ปี 2560 ถูกคุมขังที่เรือนจําคลองไผ่ ซึ่งถูกกําหนดโทษ 4 ปี 6 เดือน ก่อนถูกปล่อยตัวเมื่อวันที่ 24 ธันวาคม 2564
นายสมศักดิ์ กล่าวอีกว่า เมื่อพ้นโทษมายังไม่ถึง 1 ปี นายปธานิน ก็มาก่อเหตุซ้ํา เมื่อวันที่ 20 พฤศจิกายน 2565 ด้วยการทําร้ายร่างกายผู้เสียหาย ภายในสวนสาธารณะทุ่งศรีเมือง จังหวัดอุบลราชธานี ก่อนจะขืนใจ ขณะเดียวกัน ยังกระทํากับเหยื่ออีกรายก่อนหน้าเพียง 1 เดือนเท่านั้น ซึ่งกรณีกระทําผิดซ้ําแบบนี้ จะเข้าข่ายความผิดตามกฎหมายใหม่ คือ พ.ร.บ.มาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง ในมาตรา 3 โดยจะถูกคณะกรรมการพิจารณา เพื่อเสนอศาล ควบคุมภายหลังพ้นโทษ ด้วยการใส่กําไลอีเอ็ม เป็นเวลาไม่เกิน 10 ปี พร้อมถูกเฝ้าระวังด้วยอาสาคุมประพฤติ หากพบพฤติกรรมเสี่ยง จะพิจารณาคุมขังฉุกเฉินทันที
“เจตนาที่ผมผลักดันกฎหมายป้องกันทําผิดซ้ําออกมา ก็เพื่อเอามาควบคุมคนเหล่านี้ ไม่ให้ไปก่อเหตุซ้ําอีก และสร้างความปลอดภัยให้กับสังคม โดยเฉพาะกลุ่มผู้หญิง ดังนั้น นายปธานิน จะถูกเฝ้าระวังภายหลังพ้นโทษตามกฎหมายใหม่เต็มๆ ที่จะมีผลบังคับใช้ 23 ม.ค.66 ส่วนเหยื่อล่าสุดทั้ง 2 ราย ผมก็ได้สั่งการให้กรมคุ้มครองสิทธิและเสรีภาพ ลงพื้นที่เร่งด่วน เพื่อช่วยเหลือเยียวยาเหยื่อแล้ว พร้อมแจ้งสิทธิ และให้คําแนะนําการดําเนินคดี ซึ่งเหยื่อจะได้รับเงินเยียวยา รายละไม่เกิน 110,000 บาท แบ่งเป็น ค่าตอบแทนความเสียหาย 50,000 บาท ค่ารักษาพยาบาล 40,000 บาท ค่าฟื้นฟูร่างกายและจิตใจ 20,000 บาท โดยผมรู้สึกเสียใจทุกครั้ง ที่เกิดเหตุลักษณะนี้กับกลุ่มผู้หญิง จึงสั่งการให้กรมราชทัณฑ์ เร่งจัด Watchlist บุคคลอันตรายตามกฎหมายใหม่ เพื่อป้องกันไม่ให้คนเหล่านี้ มีโอกาสก่อเหตุได้อีก“ รมว.ยุติธรรม กล่าว
รัฐบาลไทย-ข่าวทำเนียบรัฐบาล-ดีอีเอส มอบรางวัลในงาน ASEAN Innovation Business Platform (AIBP) ครั้งที่ 39
วันอังคารที่ 29 พฤศจิกายน 2565
ดีอีเอส มอบรางวัลในงาน ASEAN Innovation Business Platform (AIBP) ครั้งที่ 39
ดีอีเอส มอบรางวัลในงาน ASEAN Innovation Business Platform (AIBP) ครั้งที่ 39
วันนี้(29พฤศจิกายน2565)ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมกล่าวสุนทรพจน์และมอบรางวัลงานASEAN Innovation Business Platform (AIBP)หรือAIBPครั้งที่39ภายใต้แนวคิด“Navigating the Intersection of Sustainable Growth, Business & Technology”เวทีสําหรับหน่วยงานภาครัฐและภาคเอกชนในภูมิภาคเอเชียตะวันออกเฉียงใต้เพื่อแลกเปลี่ยนข้อมูลเกี่ยวกับการเติบโตและนวัตกรรมระหว่างกันด้านการปรับใช้เทคโนโลยีที่เป็นนวัตกรรมเพื่อสร้างการเติบโตสําหรับภาคธุรกิจอย่างยั่งยืนซึ่งมีผู้เข้าร่วมจากทั้งภาครัฐเอกชนและอุตสาหกรรมที่เกี่ยวข้องจากการใช้ประโยชน์จากเทคโนโลยีดิจิทัลและนวัตกรรมในโอกาสนี้ดร.ณัฐพลฯให้สัมภาษณ์ประเด็นการพัฒนาด้านเทคโนโลยีและนวัตกรรมของไทยซึ่งถือเป็นตัวขับเคลื่อนที่สําคัญในการก้าวสู่Digital Thailandและสร้างการเปลี่ยนแปลงในด้านเศรษฐกิจและสังคมอย่างยั่งยืนในอนาคตณโรงแรมคอนราดกรุงเทพฯ
_________________
รัฐบาลไทย-ข่าวทำเนียบรัฐบาล-Govt Spokesperson reveals opportunity and benefit gained from Thailand’s hosting of APEC 2022
วันพุธที่ 16 พฤศจิกายน 2565
Govt Spokesperson reveals opportunity and benefit gained from Thailand’s hosting of APEC 2022
Govt Spokesperson reveals opportunity and benefit gained from Thailand’s hosting of APEC 2022
November 16, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the benefit of Thailand’s hosting of APEC 2022 and APEC Economic Leaders’ Meeting that the Thai Government, through Ministry of Foreign Affairs and other concerned agencies, both public and private sectors, have been working hard since 2020 to prepare for the meetings. The overarching theme: “Open. Connect. Balance.”has been set to ensure utmost benefits to the Thai people. Prime Minister and Defense Minister Gen. Prayut Chan-o-cha has handed down the policy and principle for the preparation of Thailand’s hosting of the APEC 2022 as follows:
First, issues of discussion should significantly contribute to Thailand’s economic recovery, enabling businesses of all levels to gain full benefit from the modern economic system. Post-COVID-19 travel and tourism must be promoted for the benefit of all sectors, especially tourism and service sectors which are Thai economy’s key driving forces. Sustainable, responsible, and green economy must also be highlighted through the introduction of the BCG economic model for long-term benefit. A number of bilateral agreements will also be signed for the benefit of the Thai people.
Second, Thailand’s hosting of APEC 2022 will unveil to the world the country’s potential and readiness to host meetings amidst wide-ranging challenges and volatility of the global situation, especially when the 29th APEC Economic Leaders' meeting will be the first in-person meeting in 4 years.
Third, Thailand’s hosting of the APEC 2022 will provide an opportunity for economic recovery through foreign travelers’ visit. During the APEC Economic Leaders' Week (AELW), approx. 3,000 leaders, representatives, and staffs from APEC economies, and over 2,000 media people are expected to be in Thailand. Related meetings, i.e., APEC CEO summit, ABAC, and APEC SME, will also be attended by heads of state from both the APEC economies and guest economies. They will be able to witness Thai economic potential, leading to more trade and investment opportunities in the future. In addition, this is also an opportunity to showcase to the world Thailand’s unique culture, food, performances, and beauty.
APEC Economic Leaders' Week (AELW) will be held as green meetings through the use of EVs, optimal paper usage, and use of recycled materials for the decoration. Plastic wastes produced at the meetings will later be recycled.
According to the Government Spokesperson, the Government and concerned agencies have constantly updated the public on the preparation of the meetings, as well as opportunity and benefit gained from hosting the meetings, via different channels, i.e., websites, social media, and other platforms to create public awareness.
รัฐบาลไทย-ข่าวทำเนียบรัฐบาล-ชัยวุฒิ ชู APEC Digital Trade ไทย ผนึกกำลังสร้าง National Digital Trade Platform
วันพุธที่ 16 พฤศจิกายน 2565
ชัยวุฒิ ชู APEC Digital Trade ไทย ผนึกกําลังสร้าง National Digital Trade Platform
ชัยวุฒิ ชู APEC Digital Trade ไทย ผนึกกําลังสร้าง National Digital Trade Platform
เมื่อวันที่16พฤศจิกายน2565เวลา13.15น.นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้เป็นเกียรติร่วมกล่าวปาฐกถาพิเศษในการประชุมAPEC Digital Trade Symposiumการประชุมดังกล่าวจัดขึ้นภายใต้หัวข้อAdvancing Digital Trade Transformation and Connectivity in APEC and ASEANโดยนายชัยวุฒิกล่าวว่าด้วยการเปลี่ยนแปลง​ของโลกที่หันไปสู่การใช้เทคโนโลยีในชีวิตประจําวัน​ของเราองค์กร​กับนโยบาย​ภาครัฐ​ก็ต้องปรับเปลี่ยน​ให้รองรับและพร้อมสําหรับธุรกรรมดิจิทัลต่างๆAPECมีบทบาทที่สําคัญในการสร้างความร่วมมือระหว่างสมาชิกต่างๆมาช่วยกันสร้างมาตรฐาน​กลางสําหรับการแลกเปลี่ยนข้อมูล​ระหว่างกัน
ประเทศไทยได้เสนอโครงการAPEC Digital Trade Transformation Work Programและได้ทํางานร่วมกับประเทศญี่ปุ่น​กับสิงคโปร์​ในการทดสอบระบบแบบไลฟ์และทําproof of conceptโดยแลกเปลี่ยน​เอกสารทางการค้ากับข้อมูลต่างๆด้วยกัน
ประเทศไทยก็ได้จัดตั้งระบบNational Digital Trade Platformเพื่อเป็น​ศูนย์กลาง​ในการส่งข้อมูล​การค้าระหว่างประเทศ​ทําให้ประเทศไทยมีศักยภาพ​ในการแข่งขัน​และสะดวกรวดเร็วสําหรับนักลงทุนเพิ่มขึ้น​นอกจากนั้น​ประเทศไทย​ยังพัฒนาระบบอละกฏหมายดิจิทัลอื่นๆเช่นe-transactions, e-meetings, pdpaเป็นต้นเพื่อให้ประเทศไทย​พร้อมก้าวสู่ยุคDigital Trade Transformation​
ทั้งนี้สมาคมธนาคารไทยถือว่าเป็นหน่วยงานหลักในการจัดประชุมในรูปแบบผสมผสาน(Hybrid)มีวัตถุประสงค์เพื่อเป็นการหารือร่วมกันระหว่างภาครัฐและภาคเอกชนเกี่ยวกับเรื่องDigital Tradeในสมาชิกเขตเศรษฐกิจเอเปคพร้อมทั้งให้ความสําคัญต่อแผนงานDigital Trade Transformation Work Programภายใต้APEC DESGที่ประเทศไทยเป็นผู้นําเสนอเป็นโครงการสําคัญในปีที่ไทยเป็นเจ้าภาพการจัดประชุมเอเปค2565
นอกจากนี้ในการประชุมจะมีผู้เข้าร่วมจากทั้งภาครัฐและภาคเอกชนร่วมหารือแลกเปลี่ยนความเห็นในหัวข้อที่เกี่ยวข้องกับdigital trade and digital transformation
************
รัฐบาลไทย-ข่าวทำเนียบรัฐบาล-รมว.สุชาติ ห่วงเหตุไฟไหม้โรงงานผลิตรองเท้าย่านบางพลี ส่งทีมเฉพาะกิจลงพื้นที่ หาสาเหตุและช่วยเหลือทันที
วันพุธที่ 16 พฤศจิกายน 2565
รมว.สุชาติ ห่วงเหตุไฟไหม้โรงงานผลิตรองเท้าย่านบางพลี ส่งทีมเฉพาะกิจลงพื้นที่ หาสาเหตุและช่วยเหลือทันที
รมว.แรงงาน ห่วงเหตุไฟไหม้อาคารเก็บสินค้าประเภทรองเท้าของโรงงานย่านบางพลี จ.สมุทรปราการ ส่งทีมเฉพาะกิจพร้อมหน่วยงานในสังกัดกระทรวงแรงงานลงพื้นที่ตรวจสอบและช่วยเหลือลูกจ้างที่ได้รับผลกระทบทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเกิดเหตุเพลิงไหม้อาคารเก็บสินค้าประเภทรองเท้าของโรงงานย่านบางพลี ในพื้นที่จังหวัดสมุทรปราการ ว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พลเอก ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ได้แสดงความห่วงใยกรณีเกิดเหตุเพลิงไหม้ดังกล่าว พร้อมสั่งการให้กระทรวงแรงงานเร่งตรวจสอบข้อเท็จจริงให้ความช่วยเหลือลูกจ้าง นายจ้าง ที่ได้รับผลกระทบทันที ผมจึงได้ส่งคณะทํางานทีมเฉพาะกิจตรวจสอบอุบัติเหตุ อุบัติภัย หรือการประสบอันตรายจากการทํางาน กรณีร้ายแรง ลงพื้นที่ตรวจสอบหาข้อเท็จจริง เบื้องต้นได้รับรายงานว่า เมื่อวันที่ 15 พฤศจิกายน 2565 เวลาประมาณ 17.00 น. เกิดเหตุเพลิงไหม้อาคารเก็บสินค้าประเภทรองเท้า โดย อบจ.สมุทรปราการ ร่วมกับ ศูนย์ปภ.เขต 1 ปทุมธานี ระดมกําลังเจ้าหน้าที่ดับเพลิงและรถดับเพลิงในพื้นที่ อบต.บางโฉลง จํานวนกว่า 20 คัน ฉีดน้ําและฉีดโฟมเพื่อดับเพลิง และเวลา 21.20 น. สามารถควบคุมเพลิงไว้ในวงจํากัด ซึ่งจากรายงานล่าสุดยังไม่พบผู้เสียชีวิตและผู้บาดเจ็บจากเหตุการณ์ดังกล่าว ขณะนี้อยู่ในระหว่างการตรวจสอบหาสาเหตุของการเกิดเพลิงไหม้ อย่างไรก็ตาม ผมได้สั่งการให้หน่วยงานในสังกัดกระทรวงแรงงาน ติดตามสถานการณ์อย่างใกล้ชิดและเข้าช่วยเหลือลูกจ้าง นายจ้าง ที่ได้รับผลกระทบ พร้อมตรวจสอบข้อเท็จจริงเพิ่มเติมเพื่อดําเนินการตามอํานาจหน้าที่ต่อไป
ด้าน นางโสภา เกียรตินิรชา หัวหน้าผู้ตรวจราชการกระทรวงแรงงาน ในฐานะหัวหน้าคณะทํางานทีมเฉพาะกิจฯ กล่าวว่า ในวันนี้ (16 พฤศจิกายน 2565) คณะทํางานเฉพาะกิจฯ นางสาวปรียานันท์ ลิขิตศานต์ ผู้ตรวจราชการกรม กสร. และหน่วยงานในสังกัดกระทรวงแรงงานได้ลงพื้นที่ตรวจสอบสถานที่เกิดเหตุ บริษัท ซัมมิท ฟุตแวร์ จํากัด ประกอบกิจการผลิตรองเท้า ตั้งอยู่ตําบลบางโฉลง ถนนบางนา-ตราด (ขาออก) กม.16 อําเภอบางพลี จังหวัดสมุทรปราการ มีลูกจ้างทั้งหมดจํานวน 1,044 คน เป็นชาย 475 คน หญิง 569 คน จากการสอบถามสาเหตุของการเกิดเพลิงไหม้เกิดจากไฟฟ้าลัดวงจร ไม่มีผู้ได้รับบาดเจ็บหรือเสียชีวิต ซึ่งพนักงานตรวจความปลอดภัย สํานักงานสวัสดิการและคุ้มครองแรงงานจังหวัดสมุทรปราการ และศูนย์ความปลอดภัยในการทํางานเขต 10 จะเชิญนายจ้าง และผู้ที่เกี่ยวข้องมาสอบข้อเท็จจริงเพิ่มเติมถึงสาเหตุเพลิงไหม้ดังกล่าว ในวันที่ 23 พ.ย. 2565 พร้อมตรวจสอบว่า มีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน เกี่ยวกับการป้องกันและระงับอัคคีภัย พ.ศ. 2555 หรือไม่ ทั้งนี้ ได้เน้นย้ําให้บริษัทฯ กันพื้นที่เพื่อไม่ให้ผู้ที่ไม่มีส่วนเกี่ยวข้องเข้าไปในบริเวณดังกล่าว และกําชับให้เฝ้าระวังสถานการณ์อย่างต่อเนื่อง เพื่อไม่ให้เกิดสถานการณ์ หรืออุบัติเหตุซ้ําซ้อน หากนายจ้าง/เจ้าของสถานประกอบกิจการใดมีข้อสงสัยเกี่ยวกับการปฏิบัติตามกฎหมายความปลอดภัยในการทํางาน สามารถสอบถามข้อมูลเพิ่มเติมได้ที่ กองความปลอดภัยแรงงาน โทรศัพท์ 0 2448 9128-39 หรือโทรศัพท์สายด่วน 1506 กด 3 และ 1546
รัฐบาลไทย-ข่าวทำเนียบรัฐบาล-สปสช. ออกประกาศกำหนดหลักเกณฑ์การจ่ายค่าใช้จ่ายเพื่อบริการสาธารณสุขแก่บริการผ่าตัดข้อเข่าเทียมและการดูแลแบบผู้ป่วยในที่บ้าน สนับสนุนการดูแลรักษาผู้ป่วยให้ครอบคลุมยิ่งขึ้น
วันพุธที่ 16 พฤศจิกายน 2565
สปสช. ออกประกาศกําหนดหลักเกณฑ์การจ่ายค่าใช้จ่ายเพื่อบริการสาธารณสุขแก่บริการผ่าตัดข้อเข่าเทียมและการดูแลแบบผู้ป่วยในที่บ้าน สนับสนุนการดูแลรักษาผู้ป่วยให้ครอบคลุมยิ่งขึ้น
สปสช. ออกประกาศกําหนดหลักเกณฑ์การจ่ายค่าใช้จ่ายเพื่อบริการสาธารณสุขแก่บริการผ่าตัดข้อเข่าเทียมและการดูแลแบบผู้ป่วยในที่บ้าน สนับสนุนการดูแลรักษาผู้ป่วยให้ครอบคลุมยิ่งขึ้น
วันที่ 16 พ.ย. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สํานักงานหลักประกันสุขภาพแห่งชาติ (สปสช.) ได้มีการพัฒนาด้านต่างๆ เพื่อให้กองทุนหลักประกันสุขภาพสามารถดูแลประชาชนอย่างทั่วถึง ล่าสุด สปสช. ได้ออกประกาศ 2 ฉบับเพื่อให้การจ่ายเงินกองทุน สปสช. เป็นไปอย่างมีประสิทธิภาพ ดูแลรักษาพยาบาลประชาชนอย่างครอบคลุมมากขึ้น โดยทั้ง 2 ฉบับประกาศในราชกิจจานุเบกษา เมื่อวันที่ 14 พ.ย. 65 ที่ผ่านมา
ฉบับแรก ประกาศ สปสช. เรื่อง การจ่ายค่าใช้จ่ายเพื่อบริการสาธารณสุข กรณีบริการผ่าตัดข้อเขาเทียม พ.ศ.2565 มีผลบังคับนับแต่ประกาศในราชกิจจานุเบกษาเป็นต้นไป โดยสาระสําคัญได้กําหนดให้การบริการผ่าตัดข้อเข่าเทียม เป็นรายการค่าใช้จ่ายที่หน่วยงานการเบิกค่าใช้จ่ายจากกองทุน สปสช. ได้ เมื่อผู้มีสิทธิตามกฎหมายว่าด้วยหลักประกันสุขภาพแห่งชาติเข้ารับบริการ
น.ส.ไตรศุลี กล่าวว่า ตามประกาศได้กําหนดหลักเกณฑ์ค่าใช้จ่ายไว้ อาทิ ต้องเป็นการให้บริการแก่ผู้มีคุณสมบัติตามที่กําหนดและไม่มีลักษณะต้องห้าม ต้องเข้ารับบริการกับหน่วยบริการรับส่งต่อที่มีศักยภาพตามกําหนด และการเข้ารับผ่าตัดของผู้ป่วยที่อายุน้อยกว่า 55 ปี ที่ได้รับการวินิจฉัยว่าข้อเข่าเสื่อมปฐมภูมิหรือข้อเข่าเสื่อมไม่ทราบสาเหตุ ต้องดําเนินการขออนุมัติก่อนการผ่าตัดตามขั้นตอนที่กําหนด
รวมถึงกําหนดรายการค่าใช้และอัตราการจ่าย กรณีบริการในเขต บริการนอกเขต ตลอดจนค่าใช้จ่ายกรณีอุปกรณ์อวัยวะเทียม ที่จะจ่ายตามค่าใช้จ่ายจริงแต่ไม่เกินอัตราตามประกาศ สปสช. ว่าด้วยรายการอุปกรณ์ อวัยวะเทียมและข้อบ่งชี้ในการบําบัดรักษาโรค
น.ส.ไตรศุลี กล่าวว่า ฉบับที่2 เป็นประกาศ สปสช. เรื่อง การจ่ายค่าใช้จ่ายเพื่อบริการสาธารณสุข กรณีการดูแลแบบผู้ป่วยในที่บ้าน พ.ศ. 2565 มีผลบังคับย้อนหลังตั้งแต่วันที่ 4 ก.ค. 65 เป็นต้นมา โดยตามประกาศได้กําหนดบทนิยาม "การดูแลแบบผู้ป่วยในที่บ้าน" หมายความว่า การให้บริการสาธารณสุขแก่ผู้ป่วยในของหน่วยบริการ ณ สถานที่พํานักของผู้ป่วย โดยมีมาตรฐานการดูแลตามแนวทางที่กระทรวงสาธารณสุขกําหนด ซึ่งหากหน่วยบริการดําเนินการครบถ้วนตามมาตรฐาน ก็สามารถเบิกค่าใช้จ่ายจาก สปสช. ตามเกณฑ์และอัตราที่กําหนดได้
ทั้งนี้ ประกาศได้กําหนดหลักเกณฑ์การจ่ายค่าใช้จ่ายแก่หน่วยบริการที่ให้บริการดูแลผู้ป่วยในที่บ้าน ได้แก่ ต้องเป็นการให้บริการแก่ผู้มีสิทธิตามกฎหมายหลักประกันสุขภาพแห่งชาติ เป็นหน่วยบริการภาครัฐที่สามารถให้บริการผู้ป่วยในและผ่านเกณฑ์ประเมินศักยภาพการดูแลผู้ป่วยในที่บ้านตามที่กระทรวงสาธารณสุขกําหนด และต้องเป็นการให้บริการแก่ผู้ป่วยในตามกลุ่มโรค ได้แก่ โรคเบาหวานที่มีภาวะน้ําตาลในเลือดสูง โรคความดันโลหิตสูง โรคแผลกดทับและพื้นที่กดทับ โรคติดเชื้อในทางเดินปัสสาวะ โรคปอดอักเสบ โรคไส้ติ่งอักเสบเฉียบพลันภายหลังได้รับการผ่าตัด โรคโควิด19 โดยทั้งหมดจะต้องมีอาการ หรือข้อบ่งชี้ตามที่กําหนด
รัฐบาลไทย-ข่าวทำเนียบรัฐบาล-Cabinet approves Diesel Tax Cut Extension
วันอังคารที่ 15 พฤศจิกายน 2565
Cabinet approves Diesel Tax Cut Extension
Cabinet approves Diesel Tax Cut Extension
November 15, 2022, Deputy Secretary-General to the Prime Minister and Acting Government Spokesperson Anucha Burapachaisri revealed that the cabinet, in its meeting today, approved in principle the draft Ministerial Regulation on Excise Tax Rate (No. ...), B.E. ..., which prescribes extension of excise tax reduction for diesel and other similar gasoline products by 5 Baht per liter. The extension is approved for the period of 2 months from November 21, 2022 to January 20, 2023.
According to Ministry of Finance, the extension of excise tax reduction for diesel and other similar gasoline products will result in the revenue losses of approximately 20 billion Baht (approx. 10 billion Baht per month), but will help maintain retail price of diesel fuel to mitigate the increase of living cost amidst global oil price fluctuations.
รัฐบาลไทย-ข่าวทำเนียบรัฐบาล-รมว.ชัยวุฒิ ตรวจเยี่ยมสพธอ. พร้อมมอบนโยบาย
วันอังคารที่ 15 พฤศจิกายน 2565
รมว.ชัยวุฒิ ตรวจเยี่ยมสพธอ. พร้อมมอบนโยบาย
รมว.ชัยวุฒิ ตรวจเยี่ยมสพธอ. พร้อมมอบนโยบาย
วันนี้(15พ.ย.65)นายชัยวุฒิธนาคมานุสรณ์รัฐมนตรีว่าการกระทรวงดิจิทัลพื่อเศรษฐกิจและสังคม(ดีอีเอส)เป็นประธานตรวจเยี่ยมและมอบนโยบายในการจัดทําคําของบประมาณรายจ่ายประจําปี2567ของสํานักงานพัฒนาธุรกรรมทางอิเล็กทรอนิกส์(สพธอ.)พร้อมด้วยศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมโดยมีดร.ชัยชนะมิตรพันธ์ผู้อํานวยการสํานักงานพัฒนาธุรกรรมทางอิเล็กทรอนิกส์พร้อมด้วยคณะผู้บริหารและเจ้าหน้าที่ซึ่งสพธอ.ตั้งเป้าปี2566-2567เป็นองค์กรร่วมสร้างสังคมดิจิทัลเพื่อเพิ่มมูลค่าทางเศรษฐกิจและยกระดับความสามารถ ในการแข่งขันของประเทศพร้อมตั้งเป้าสัดส่วนมูลค่าทางเศรษฐกิจต่อGDPเพิ่มขึ้น30%และความสามารถในการแข่งขันทางดิจิทัลของประเทศไทยอยู่ใน30อันดับแรกของโลกณอาคารเดอะไนน์ทาวเวอร์แกรนด์พระรามเก้า
*************
รัฐบาลไทย-ข่าวทำเนียบรัฐบาล-รัฐมนตรีฯ สุริยะ จับมือ รัฐมนตรีฯ เมติ สานต่อความร่วมมือการยกระดับภาคอุตฯ สู่ Thailand 4.0
วันพุธที่ 16 พฤศจิกายน 2565
รัฐมนตรีฯ สุริยะ จับมือ รัฐมนตรีฯ เมติ สานต่อความร่วมมือการยกระดับภาคอุตฯ สู่ Thailand 4.0
รัฐมนตรีฯ สุริยะ จับมือ รัฐมนตรีฯ เมติ สานต่อความร่วมมือการยกระดับภาคอุตฯ สู่ Thailand 4.0
วันนี้ (16 พฤศจิกายน 2565) เวลา 10.30 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ประชุมหารือความร่วมมือด้านอุตสาหกรรม และพิธีแลกเปลี่ยนกรอบความร่วมมือ "Cooperation Framework on Human Resource Development for Realizing Industry 4.0" กับ นายนิชิมุระ ยาสีโทชิ รัฐมนตรีว่าการกระทรวงเศรษฐกิจ การค้า และอุตสาหกรรม (Ministry of Economy, Trade and Industry, METI) ประเทศญี่ปุ่น โดยมีนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย ร่วมงาน ณ ศูนย์นิทรรศการและการประชุมไบเทค บางนา
ความร่วมมือครั้งนี้มุ่งส่งเสริมภาคอุตสาหกรรม ภายใต้กรอบการทํางานผ่าน 3 ประเด็นหลัก ประกอบด้วย 1) แนวทางการร่วมกันพัฒนาทักษะด้านเทคโนโลยีดิจิทัลให้แก่บุคลากรในภาคอุตสาหกรรม 2) การขับเคลื่อนนโยบาย BCG ในสาขาอุตสาหกรรมเป้าหมาย และ 3) การเสริมสร้างความเข้มแข็งให้กับห่วงโซ่อุปทานผ่านแนวคิดการร่วมสร้าง (Co-Creation) และการพัฒนาความร่วมมือระหว่างภาคเอกชนไทยและญี่ปุ่น ซึ่งจะช่วยสร้างบุคลากรที่มีคุณภาพเข้าสู่ภาคอุตสาหกรรมไทย เพิ่มโอกาสด้านการค้าและการลงทุน ตลอดจนโอกาสทางเศรษฐกิจใหม่ ๆ ผ่านการถอดบทเรียนหลังการระบาดของโรคโควิด-19 รวมทั้งสอดคล้องกับโมเดลเศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือ Bio-Circular-Green Economy : BCG Model ของไทย
รัฐบาลไทย-ข่าวทำเนียบรัฐบาล-รัฐบาลโปรโมทท่องเที่ยวจังหวัดชายแดนใต้ ชาวนราธิวาสชวนคนไทย “หยิบหมอก หยอกเมฆ และแสงแรกแห่งปี” “เช็คอินกับเสาธงชาติไทยปลายด้ามขวาน” นายก ฯ มุ่งเป้าสร้างสันติสุขชายแดนใต้
วันจันทร์ที่ 28 พฤศจิกายน 2565
รัฐบาลโปรโมทท่องเที่ยวจังหวัดชายแดนใต้ ชาวนราธิวาสชวนคนไทย “หยิบหมอก หยอกเมฆ และแสงแรกแห่งปี” “เช็คอินกับเสาธงชาติไทยปลายด้ามขวาน” นายก ฯ มุ่งเป้าสร้างสันติสุขชายแดนใต้
รัฐบาลโปรโมทท่องเที่ยวจังหวัดชายแดนใต้ ชาวนราธิวาสชวนคนไทย “หยิบหมอก หยอกเมฆ และแสงแรกแห่งปี” “เช็คอินกับเสาธงชาติไทยปลายด้ามขวาน” นายก ฯ มุ่งเป้าสร้างสันติสุขชายแดนใต้ผ่าน Soft Power
วันที่ 28 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า ตามนโยบายพลเอกประยุทธ์ จันทร์โอชา นายกรัฐมนตรี ที่มุ่งเป้าการสร้างสันติสุขในพื้นที่จังหวัดชายแดนใต้ผ่านการพัฒนาอย่างยั่งยืน สร้างอาชีพ และรายได้แก่ประชาชน โดยการส่งเสริม Soft Power ทั้งแหล่งท่องเที่ยว วัฒนธรรม อาหาร ผลิตภัณฑ์ชุมชนจากภูมิปัญญาท้องถิ่น นับเป็นจุดขายที่มีอัตลักษณ์ และได้รับความสนใจจากนักท่องเที่ยวทั้งคนไทย และชาวต่างชาติ โดยเฉพาะชาวมาเลเซีย
นางสาวรัชดากล่าวว่า จากที่ได้ลงพื้นที่จังหวัดนราธิวาสพร้อมกับเลขาธิการศูนย์อํานวยการบริหารจังหวัดชายแดนใต้ (ศอ.บต.) และผู้ว่าราชการจังหวัดนราธิวาส เมื่อวันที่ 26-27 พ.ย.ที่ผ่านมา เพื่อรับฟังความคิดเห็นจากประชาชน พบว่า ประชาชนมีความต้องการและพร้อมร่วมมือกับรัฐบาลในการส่งเสริมการท่องเที่ยว และยกระดับสินค้าชุมชนเพื่อให้เป็นที่น่าสนใจมากยิ่งขึ้น อีกทั้งเชื่อมั่นว่าสันติสุข เกิดขึ้นอย่างยั่งยืนได้และรัฐบาลมาถูกทางแล้ว
สําหรับการโปรโมท Soft Power นั้น รัฐบาลได้มีแผนครอบคลุมทุกด้าน อย่างจังหวัดนราธิวาส ซึ่งมีสังคมพหุวัฒนธรรม เช่น วัดชลธาราสิงเห หรือวัดปกป้องแผ่นดินไทย มัสยิดเก่าแก่ “ตะโละมาเนาะ” ขณะเดียวกัน ก็ยังเป็นพื้นที่ที่อุดมสมบูรณ์ทางธรรมชาติอย่างมาก ศอ.บต. และจังหวัด ยังเพิ่มจุดขายการท่องเที่ยว อาทิ “ชมแสงแรกแห่งปีที่เกาะยาว” อ.ตากใบ เนื่องจากต้นฤดูหนาวของวันขึ้นปีใหม่แกนโลกจะเอียงไปทางขวามากที่สุดในรอบปี จนทําให้เกิดเป็นปรากฎการณ์แสงแรกของพระอาทิตย์ที่ขึ้นเป็นที่แรกของประเทศไทย และ “ชมหมอก หยอกเมฆที่สุคิริน” “เดินป่าฮาลา-บาลา” “เช็คอินกับเสาธงชาติไทยปลายด้ามขวาน” เป็นต้น
“นายกรัฐมนตรีติดตามโครงการพัฒนาพื้นที่จังหวัดชายแดนใต้อย่างใกล้ชิด และเชื่อมั่นในโอกาสแห่งการพัฒนาอย่างยั่งยืนและสร้างรายได้แก่ชุมชนอย่างมั่นคง ผ่านการส่งเสริม Soft power ที่ครอบคลุม การท่องเที่ยว สังคมพหุวัฒนธรรม ความงามของธรรมชาติ อาหาร และกิจกรรมกีฬา เป็นต้น อีกทั้ง ท่านนายกฯยังได้ส่งกําลังใจไปยังพี่น้องประชาชน เจ้าหน้าที่ และภาคส่วนต่างๆที่ได้ร่วมมือกันในการแก้ปัญหาและพัฒนาพื้นที่ด้วยกันเป็นอย่างดี โดยย้ําถึงการดําเนินการทุกด้านต้องตั้งอยู่บนพื้นฐานการมีส่วนร่วม เพื่อความอยู่ดี กินดี และสันติสุขของประชาชน” นางสาวรัชดา กล่าว
รัฐบาลไทย-ข่าวทำเนียบรัฐบาล-​รองปลัดกระทรวงเกษตรและสหกรณ์ เข้าร่วมการประชุมคณะทำงานด้านบริหารจัดการน้ำ ครั้งที่ 4/2565
วันจันทร์ที่ 28 พฤศจิกายน 2565
​รองปลัดกระทรวงเกษตรและสหกรณ์ เข้าร่วมการประชุมคณะทํางานด้านบริหารจัดการน้ํา ครั้งที่ 4/2565
​รองปลัดกระทรวงเกษตรและสหกรณ์ เข้าร่วมการประชุมคณะทํางานด้านบริหารจัดการน้ํา ครั้งที่ 4/2565
วันจันทร์ที่ 28 พฤศจิกายน พ.ศ. 2565 เวลา 14.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ เข้าร่วมการประชุมคณะทํางานด้านบริหารจัดการน้ํา ครั้งที่ 4/2565 โดยมีนายโชตินรินทร์ เกิดสม รองปลัดกระทรวงมหาดไทย (หัวหน้ากลุ่มภารกิจสาธารณะภัยและพัฒนาเมือง) เป็นประธานในการประชุม ผ่านสื่ออิเล็กทรอนิกส์ การประชุมดังกล่าว เพื่อรับทราบสภาพอากาศ สถานการณ์ การคาดการณ์พื้นที่เสี่ยงน้ําท่วม ผลการดําเนินการตาม 13 มาตรการรับมือฤดูฝน ปี 2565 แผนการบริหารจัดการทรัพยากรน้ําฤดูแล้ง ปี 2565/66 และการใช้น้ําระหว่างลุ่มน้ํา/การผันน้ําข้ามลุ่มน้ํา ทั้งนี้ท่านประธานได้เน้นย้ําถึง 13 มาตรการรับมือฤดูฝน ปี 2565 และ 10 มาตรการรองรับฤดูแล้ง 2565/2566 โดยขอให้หน่วยงานในคณะทํางานด้านการบริหารจัดการน้ํา บูรณาการงานร่วมกับพื้นที่โดยเฉพาะกับผู้ว่าราชการจังหวัดและนายอําเภอ เพื่อให้มาตรการขับเคลื่อนไปสู่พื้นที่อย่างมีประสิทธิภาพ
รัฐบาลไทย-ข่าวทำเนียบรัฐบาล-​Thailand’s effective COVID-19 response to COVID-19 boosts confidence of foreign investors
วันจันทร์ที่ 28 พฤศจิกายน 2565
​Thailand’s effective COVID-19 response to COVID-19 boosts confidence of foreign investors
​Thailand’s effective COVID-19 response to COVID-19 boosts confidence of foreign investors
November 28, 2022, Deputy Government Spokesperson Traisuree Taisaranakul disclosed about a report of the Board of Investment (BOI) to Prime Minister and Defense Minister Gen. Prayut Chan-o-cha on post-COVID-19 foreign investment trends that investors have considered more on the resilience of production supply chain and the Government’s crisis management policy to ensure crises would not impact business sector, industrial manufacturing, and export.
According to BOI, during the past 2-3 years of the COVID-19 pandemic, investors, especially large-scale exporters, commended Thailand for its effective administration of the COVID-19 situation and expressed confidence over the Thai Government’s crisis management policy to the extent that they decided to expand their investment in Thailand.
The Prime Minister instructed all agencies to ensure public safety along with promoting export and economic recovery. Investment promotion policy also needs to be adjusted to attract investment during the global geopolitical changes. This has led to the development of new investment promotion strategy (2023-2027) earlier approved by the BOI on October 12, 2022.
With regard to the COVID-19 situation, Ministry of Public Health reported an increasing number of newly-infected cases, but this has already been predicted by the Department of Disease Control, following the relaxation of public health measures. However, the Prime Minister emphasized the need to be prepared and remain on guard. Department of Disease Control is instructed to work together with chief medical officers in industrial-clustered provinces to develop COVID-19 measures and compliance approaches for industrial plants to ensure production continuity.
According to the Department of Disease Control’s report on the COVID-19 situation for the period of November 20-26, 2022, a total of 4,914 new confirmed cases, or an average of 702 cases per day, is recorded, which is an increase from 3,957(an average of 565 cases per day) recorded in the previous week (November 13-19, 2022). This makes the cumulative number of 2,483,809 cases since January 1, 2022.
The week of November 20-26, 2022 saw the total deaths of 74 persons (an average of 10 persons per day), and 553 active case patients who have developed pneumonia (319 of whom were on ventilators). The death toll since January 1, 2022 is 11,482.
Cumulative number of vaccinations across the country, as of November 26, 2022, is 143,155,910 doses (1st shot: 57,086,730, 2nd shot: 53,570,366, and 3rd shot and more: 32,498,814 doses).
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถฟรี 5 วัน ณ ลานจอดรถระยะยาวโซน C ระหว่างวันที่ 2 - 6 ธันวาคม 2565
วันจันทร์ที่ 28 พฤศจิกายน 2565
ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถฟรี 5 วัน ณ ลานจอดรถระยะยาวโซน C ระหว่างวันที่ 2 - 6 ธันวาคม 2565
...
ท่าอากาศยานสุวรรณภูมิ เปิดให้ผู้โดยสาร ผู้ใช้บริการ จอดรถฟรี 5 วัน ณ ลานจอดรถระยะยาวโซน C ระหว่างวันที่ 2 - 6 ธันวาคม 2565 ช่วงวันหยุดยาววันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565
ท่าอากาศยานสุวรรณภูมิ (ทสภ.) ยกเว้นอัตราค่าบริการจอดรถ ณ ลานจอดรถระยะยาว (Long Term Parking) โซน C ซึ่งสามารถรองรับได้จํานวน 718 คัน ทั้งนี้ ผู้โดยสาร ผู้ใช้บริการสามารถนํารถยนต์เข้ามาจอดฟรี ระหว่างวันที่ 2 - 6 ธันวาคม 2565 ตั้งแต่เวลา 00.01 น. ของวันศุกร์ที่ 2 ธันวาคม 2565 ถึงเวลา 24.00 น. ของวันอังคารที่ 6 ธันวาคม 2565 รวมทั้งสิ้น 5 วัน
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ - ส่งเพื่ออํานวยความสะดวกแก่ผู้โดยสารและผู้ใช้บริการ ระหว่างลานจอดรถระยะยาวโซน C และอาคารผู้โดยสารทุกๆ 15 นาที ตลอด 24 ชั่วโมง โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถระยะยาวโซน C และแวะจอดรับ – ส่งตามจุดต่างๆ ก่อนจะไปจอดที่อาคารผู้โดยสารบริเวณ ชั้น 1 ประตู 3 และประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทสภ. ขอความร่วมมือผู้โดยสารที่เดินทางในเที่ยวบินระหว่างประเทศควรเผื่อเวลาก่อนการเดินทางประมาณ 3 ชั่วโมง และเที่ยวบินภายในประเทศควรเผื่อเวลาก่อนการเดินทางประมาณ 2 ชั่วโมง หากผู้โดยสารต้องการสอบถามข้อมูลเพิ่มเติมสามารถติดต่อได้ที่ ศูนย์ปฏิบัติการอาคารจอดรถยนต์ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-“กรุงไทย” หนุนจัดพอร์ตลงทุนส่งท้ายปี เสนอขายหุ้นกู้อนุพันธ์ชุดใหม่อายุ 3 ปี คุ้มครองเงินต้น ดีเดย์ 1-2 ธ.ค.นี้
วันจันทร์ที่ 28 พฤศจิกายน 2565
“กรุงไทย” หนุนจัดพอร์ตลงทุนส่งท้ายปี เสนอขายหุ้นกู้อนุพันธ์ชุดใหม่อายุ 3 ปี คุ้มครองเงินต้น ดีเดย์ 1-2 ธ.ค.นี้
กรุงไทยรุกตลาดหุ้นกู้อนุพันธ์ต่อเนื่อง หลังประสบความสําเร็จในการออกหุ้นกู้อนุพันธ์กว่า 20,000 ลบ. เตรียมเสนอขายชุดใหม่ “กรุงไทย Citi DRP” อายุ 3 ปี คุ้มครองเงินต้น 100% เสนอขายวันที่ 1-2 ธันวาคมนี้
“ธนาคารกรุงไทย” รุกตลาดหุ้นกู้อนุพันธ์ต่อเนื่อง หลังประสบความสําเร็จในการออกหุ้นกู้อนุพันธ์กว่า 20,000 ล้านบาท เตรียมเสนอขายชุดใหม่ “กรุงไทย Citi DRP” อายุ 3 ปี คุ้มครองเงินต้น 100% สนับสนุนผู้ลงทุนเข้าถึงผลิตภัณฑ์ที่ตอบโจทย์ความต้องการ สร้างผลตอบแทนที่มั่นคงในช่วงท้ายปี เสนอขายวันที่ 1-2 ธันวาคมนี้
นายรวินทร์ บุญญานุสาสน์ รองกรรมการผู้จัดการใหญ่ สายงานตลาดเงินตลาดทุน ธนาคารกรุงไทย เปิดเผยว่า ตลาดการเงินโลกมีแนวโน้มผันผวนอย่างต่อเนื่องในปี 2566 จากความเสี่ยงที่เศรษฐกิจโลกจะเข้าสู่ภาวะถดถอย ความไม่แน่นอนของสงครามระหว่างรัสเซีย-ยูเครน และนโยบายการเปิดประเทศของจีน ส่งผลให้ผู้ลงทุนมองหาการลงทุนที่มีความเสี่ยงต่ํา และเงินต้นได้รับความคุ้มครอง ธนาคารจึงรุกเสนอขายหุ้นกู้อนุพันธ์แฝง เพื่อตอบโจทย์ผู้ลงทุนอย่างต่อเนื่อง หลังประสบความสําเร็จในการเสนอขายหุ้นกู้อนุพันธ์แฝงไปแล้วกว่า 20,000 ล้านบาท ล่าสุด เตรียมเสนอขายหุ้นกู้อนุพันธ์แฝงกรุงไทย Citi DRP หรือ Citi Diversified Risk Premia อายุ 3 ปี ด้วยจุดเด่นคุ้มครองเงินต้น 100% มุ่งสร้างผลตอบแทนภายใต้ภาวะตลาดที่ผันผวน ไม่มีค่าธรรมเนียมเรียกเก็บจากการลงทุน เหมาะสําหรับผู้ลงทุนที่มองหาการลงทุนที่มีความหลากหลาย และต้องการจัดพอร์ตการลงทุน เพื่อกระจายความเสี่ยง มีโอกาสสร้างผลตอบแทนตามดัชนีที่อ้างอิง แต่เงินต้นยังปลอดภัย
ทั้งนี้ หุ้นกู้อนุพันธ์แฝงกรุงไทย Citi DRP จ่ายผลตอบแทนอ้างอิงดัชนี Citi DRP ซึ่งมี Citigroup เป็นผู้จัดทําดัชนี มีนโยบายลงทุนกระจายในสินทรัพย์หลัก ทั้งตราสารหนี้ อัตราแลกเปลี่ยนสกุลหลัก และสินค้าโภคภัณฑ์ โดยไม่ลงทุนในสินทรัพย์ประเภทหุ้น มีกลยุทธ์เลือกเฟ้นสินทรัพย์ที่จะเข้าลงทุนแบบมืออาชีพ ทั้ง กลยุทธ์ Value Carry และ Momentum นอกจากนี้ ยังมีการปรับพอร์ตสม่ําเสมอ เพื่อบริหารผลตอบแทนท่ามกลางความผันผวนของตลาด โดยดัชนีอ้างอิง Citi DRP มีผลตอบแทนการลงทุนในอดีตเฉลี่ย 6.40% ต่อปี ซึ่งธนาคารกรุงไทยในฐานะผู้ออกหุ้นกู้ ยังคุ้มครองเงินต้นจากการลงทุน 100% และจ่ายดอกเบี้ยเพิ่มอีกปีละ 1% ในช่วง 2 ปีแรก
คาดว่า จะเสนอขายหุ้นกู้อนุพันธ์แฝงกรุงไทย Citi DRP ในวันที่ 1-2 ธันวาคม 2565 โดยเสนอขายผู้ลงทุนรายใหญ่ และผู้ลงทุนสถาบัน ผู้ที่สนใจสามารถสอบถามรายละเอียดเพิ่มเติมได้ที่ธนาคารกรุงไทยทุกสาขา หรือ อีเมล [emailprotected] หรือ โทร.0-2208-4817 0-2208-4831 0-2208-4673 และ 0-2208-4691
รัฐบาลไทย-ข่าวทำเนียบรัฐบาล-​รองปลัดกระทรวงเกษตรและสหกรณ์เข้าร่วมต้อนรับนายกรัฐมนตรีและรับฟังนโยบายการเลือกตั้งสมาชิกสภาเกษตรกรจังหวัด และการเลือกตั้งสมาชิกสภาเกษตรกรแห่งชาติ
วันจันทร์ที่ 28 พฤศจิกายน 2565
​รองปลัดกระทรวงเกษตรและสหกรณ์เข้าร่วมต้อนรับนายกรัฐมนตรีและรับฟังนโยบายการเลือกตั้งสมาชิกสภาเกษตรกรจังหวัด และการเลือกตั้งสมาชิกสภาเกษตรกรแห่งชาติ
​รองปลัดกระทรวงเกษตรและสหกรณ์เข้าร่วมต้อนรับนายกรัฐมนตรีและรับฟังนโยบายการเลือกตั้งสมาชิกสภาเกษตรกรจังหวัด และการเลือกตั้งสมาชิกสภาเกษตรกรแห่งชาติ
เมื่อวันศุกร์ที่ 25 พฤศจิกายน 2565 เวลา 13.30 น. นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วยนายธิติ โลหะปิยะพรรณ
ผู้ช่วยปลัดกระทรวงเกษตรและสหกรณ์ ได้รับมอบหมายจากนายประยูร อินสกุล ปลัดกระทรวงเกษตรและสหกรณ์ร่วมต้อนรับนายกรัฐมนตรีและรับฟังนโยบายการเลือกตั้งสมาชิกสภา เกษตรกรจังหวัด และการเลือกตั้งสมาชิกสภาเกษตรกรแห่งชาติ “ร่วมสืบสาน...อุดมการณ์ที่ผ่านมา...ด้วยศรัทธา...สู่การเลือกตั้งเปิดโครงการดังกล่าว ณ ห้องประชุมวายุภักษ์ โรงแรมเซ็นทรา บายเซ็นทารา ศูนย์ราชการและคอนเวนชันเซ็นเตอร์สภาของเกษตรกร” โดยมีพลเอกประยุทธ จันทร์โอชา นายกรัฐมนตรีเป็นประธานในพิธี
ทั้งนี้ สภาเกษตรกรแห่งชาติจัดโครงการขับเคลื่อนภารกิจด้านการบริหารจัดการเลือกตั้งสมาชิกสภาเกษตรกรจังหวัดและการเลือกตั้งสมาชิกสภาเกษตรกรแห่งชาตินี้ขึ้น เพื่อเป็นการขับเคลื่อนภารกิจด้านการบริหารจัดการเลือกตั้งสมาชิกสภาเกษตรกรจังหวัดและการเลือกสมาชิกสภาเกษตรกรแห่งชาติ และรับมอบนโยบายการเลือกตั้งสมาชิกสภาเกษตรกรจังหวัด ประเภทผู้แทนเกษตรกรจากนายกรัฐมนตรี ในการนี้นายกรัฐมนตรีได้เยี่ยมชมนิทรรศการ ร่วมถ่ายภาพและพบปะกับตัวแทนเกษตรกรภายในงาน
รัฐบาลไทย-ข่าวทำเนียบรัฐบาล-กรมทางหลวงขยายทางหลวงหมายเลข 304 สายอำเภอบางคล้า - อำเภอพนมสารคาม จังหวัดฉะเชิงเทรา ตอน 1 แล้วเสร็จ
วันจันทร์ที่ 28 พฤศจิกายน 2565
กรมทางหลวงขยายทางหลวงหมายเลข 304 สายอําเภอบางคล้า - อําเภอพนมสารคาม จังหวัดฉะเชิงเทรา ตอน 1 แล้วเสร็จ
8 ช่องจราจร รองรับโครงการระเบียงเขตเศรษฐกิจภาคตะวันออก
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ได้ดําเนินโครงการก่อสร้างขยายทางหลวงหมายเลข 304 สายฉะเชิงเทรา - ตําบลเขาหินซ้อน ตอน อําเภอบางคล้า - อําเภอพนมสารคาม ตอน 1 แล้วเสร็จ จากทั้งหมด 3 ตอน คาดว่าจะดําเนินการก่อสร้างแล้วเสร็จทั้ง 3 ตอน ในปี 2566 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการเพิ่มศักยภาพสายทางพร้อมทั้งสนับสนุนโครงการพัฒนาระเบียงเศรษฐกิจภาคตะวันออก (EEC) ด้วยจังหวัดฉะเชิงเทรา เป็น 1 ใน 3 จังหวัดที่อยู่ในโครงการพัฒนาระบบเศรษฐกิจภาคตะวันออก (EEC) ด้วยประสิทธิภาพของพื้นที่และความพร้อมต่าง ๆ จึงมีนักลงทุนทั้งไทยและต่างชาติสนใจเข้ามาลงทุนจํานวนมากเพื่อเพิ่มศักยภาพให้สูงขึ้นและโครงการก่อสร้างขยายทางหลวงหมายเลข 304 เป็นอีกหนึ่งในโครงการที่ ทล. เล็งเห็นความจําเป็นที่จะดําเนินการก่อสร้างใหม่ประกอบกับผิวทางหลวงชํารุดเป็นช่วง ๆ รวมทั้งในปัจจุบันมีปริมาณการจราจรเพิ่มสูงขึ้น
ทล. ดําเนินการก่อสร้างขยายทางหลวงหมายเลข 304 สายฉะเชิงเทรา - ตําบลเขาหินซ้อน ตอน อําเภอบางคล้า - อําเภอพนมสารคามตอน 1 ระหว่าง กม. ที่ 81 - 85 ระยะทางยาวประมาณ 4 กิโลเมตร จากมาตรฐานเดิม 4 ช่องจราจร เป็นมาตรฐานทางชั้นพิเศษ 8 ช่องจราจร ซึ่งอยู่ในพื้นที่จังหวัดฉะเชิงเทรา เป็นมาตรฐานทางชั้นพิเศษขนาด 8 ช่องจราจร (ไปกลับข้างละ 4 ช่องจราจร) ผิวทางแบบคอนกรีต ช่องจราจรกว้างช่องละ 3.5 เมตร ไหล่ทางด้านนอกกว้าง 2.5 เมตร ด้านในกว้าง 1.5 เมตร แบ่งทิศทางการจราจรด้วยเกาะกลาง พร้อมติดตั้งไฟฟ้าแสงสว่างตลอดเส้นทาง งบประมาณ 634,789,200 บาท โดยรูปแบบรองรับโครงการฯทางเลี่ยงเมืองฉะเชิงเทราด้านใต้ที่จะเกิดขึ้นในอนาคต
ทั้งนี้ เมื่อดําเนินการแล้วเสร็จจะทําให้การคมนาคมขนส่งมีความสะดวก รวดเร็ว และปลอดภัยเพิ่มขีดความสามารถในการรองรับปริมาณการจราจร ส่งเสริมคุณภาพชีวิต เศรษฐกิจ และสังคมของจังหวัด รองรับการขยายตัวทางเศรษฐกิจและการเปิดประชาคมทางเศรษฐกิจอาเซียน (AEC) และโครงการระเบียงเขตเศรษฐกิจภาคตะวันออก (EEC) ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-โค้งสุดท้าย!!! ขอเชิญน้องๆ เยาวชนร่วมส่งผลงานไวรัลคลิป ชิงเงินรางวัลกว่า 30,000 บาท
วันจันทร์ที่ 28 พฤศจิกายน 2565
โค้งสุดท้าย!!! ขอเชิญน้องๆ เยาวชนร่วมส่งผลงานไวรัลคลิป ชิงเงินรางวัลกว่า 30,000 บาท
ชิงเงินรางวัลกว่า 30,000 บาท !! กับโครงการประกวดผลิตสื่อไวรัลคลิป (Viral Clip) ในหัวข้อ “การปลูกจิตสํานึกปกป้องสถาบันพระมหากษัตริย์”
เพื่อส่งเสริมให้กลุ่มเยาวชนคนรุ่นใหม่ของประเทศได้มีโอกาสแสดงผลงานอย่างสร้างสรรค์ในการผลิตคลิปที่สื่อถึงเรื่องราวที่สอดคล้องกับหัวข้อการประกวด ปลูกฝังให้เยาวชนของชาติ เกิดความรักเทิดทูนในสถาบันพระมหากษัตริย์ จัดโดยสํานักงานเลขานุการสํานักงานปลัดกระทรวงกลาโหม ร่วมส่งผลงานได้แล้ววันนี้ถึง 9 ธ.ค. 65 นี้เท่านั้น!! โดยสามารถติดตามรายละเอียดได้ที่ https://sopsd.mod.go.th/Viralclip.aspx
กติกาและเงื่อนไขของการประกวด
1. ผู้เข้าประกวดจะต้องสร้างสรรค์ และผลิตคลิปวิดีโอในรูปแบบที่เข้าใจง่ายน่าสนใจ จํานวน 1 เรื่อง ความยาวคลิปไม่น้อยกว่า 45 วินาที และไม่เกิน 1.30 นาที มีคุณภาพ Full HD 1080p พร้อมใส่คําบรรยายภาษาไทย
2. ผู้เข้าประกวด 1 ท่าน สามารถส่งผลงานได้ไม่จํากัดจํานวนแต่มีสิทธิ์ได้รับรางวัลสูงสุดเพียง 1 รางวัลเท่านั้น
3. ผู้เข้าประกวดจะต้องสร้างสรรค์ผลงานด้วยตนเอง และผลงานที่ส่งประกวดต้องไม่มีส่วนหนึ่งส่วนใดที่ละเมิดลิขสิทธิ์ของผู้อื่น ห้ามลอกเลียนแบบ และจะต้องไม่ซ้ํากับผลงานที่เคยมีการเผยแพร่ หรือเคยได้รับรางวัลใด ๆ มาก่อน หากตรวจพบหรือมีผู้ร้องเรียนว่ามีการลอกเลียนแบบ จะถือว่าการเข้าร่วมประกวดของผู้ประกวดรายนั้นเป็นโมฆะ และถือเป็นความรับผิดชอบของผู้นั้นแต่เพียงผู้เดียว
4. ผู้เข้าร่วมประกวดที่ได้รับรางวัลทุกประเภทจะต้องส่งมอบผลงานเป็นไฟล์นามสกุล MP4 ทางอีเมล์ [emailprotected] และยินยอมโดยไม่มีเงื่อนไข หากสํานักงานปลัดกระทรวงกลาโหมจะนําผลงานนั้นไป แก้ไข ดัดแปลง หรือปรับปรุง และเผยแพร่ในสื่อต่างๆ เพิ่มเติมได้โดยไม่ขออนุญาตผู้เข้าประกวด
5. สํานักงานปลัดกระทรวงกลาโหมขอสงวนสิทธิ์ในการเปลี่ยนแปลงรายละเอียด โดยไม่ต้องแจ้งให้ทราบล่วงหน้า
6. ผลการตัดสินของคณะกรรมการถือเป็นที่สิ้นสุด
รูปแบบและการส่งผลงาน
1. ส่งผลงานที่อีเมล์ [emailprotected] ภายในวันที่ 9 ธ.ค.65
2. สามารถ Download Logo หน่วยงาน ได้ที่ https://sopsd.mod.go.th/
3. ประกาศผลบนเว็บไซด์ สํานักงานเลขานุการสํานักงานปลัดกระทรวงกลาโหม https://sopsd.mod.go.th/ ในวันที่ 21 ธ.ค.65
หลักเกณฑ์การให้คะแนนผลงาน
คะแนนรวม 100 คะแนน แบ่งเป็น 5 หัวข้อ
แนวคิดในการสร้างคลิปวีดีโอ 20 คะแนน
ความคิดสร้างสรรค์ 20 คะแนน
เทคนิคการเล่าเรื่อง 20 คะแนน
การใช้ภาษาและดนตรี 20 คะแนน
คุณภาพในการผลิต 20 คะแนน
รัฐบาลไทย-ข่าวทำเนียบรัฐบาล-กระทรวงเกษตร – สภาธุรกิจสหรัฐอเมริกา – อาเซียน (USABC)
วันจันทร์ที่ 28 พฤศจิกายน 2565
กระทรวงเกษตร – สภาธุรกิจสหรัฐอเมริกา – อาเซียน (USABC)
กระทรวงเกษตร – สภาธุรกิจสหรัฐอเมริกา – อาเซียน (USABC) หารือความร่วมมือทางด้านการเกษตรและนวัตกรรมเทคโนโลยีดิจิทัล
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เปิดเผยภายหลังหารือร่วมกับนายไมเคิล มิคาลัค รองประธานกรรมการอาวุโสและกรรมการผู้จัดการประจําภูมิภาค สภาธุรกิจสหรัฐอเมริกา – อาเซียน (US-ASEAN Business Conncil : USABC) พร้อมด้วย นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ดร. วนิดา กําเนิดเพ็ชร์ ผู้อํานวยการสํานักการเกษตรต่างประเทศ และผู้แทนหน่วยงานสังกัดกระทรวงเกษตรและสหกรณ์ ว่า USABC และภาคเอกชนสหรัฐได้เข้ารับทราบข้อมูลนโยบายเกษตรของไทยและการมีส่วนร่วมของภาคเอกชน เพื่อการฟื้นฟูเศรษฐกิจของไทยให้เติบโตอย่างยั่งยืน ซึ่งกระทรวงเกษตรฯ ได้นําหลัก 5 ยุทธศาสตร์ ในการพัฒนาด้านการเกษตรของไทยให้สอดคล้องกับยุทธศาสตร์ชาติและนโยบายรัฐบาล ได้แก่ 1.ยุทธศาสตร์ตลาดนําการผลิต 2.ยุทธศาสตร์เทคโนโลยีเกษตร 3. ยุทธศาสตร์ 3S คือ Safety-Security-Sustainability 4. ยุทธศาสตร์การบริหารเชิงรุกแบบบูรณาการกับทุกภาคส่วน และ 5.ยุทธศาสตร์เกษตรกรรมยั่งยืนตามแนวศาสตร์พระราชา เพื่อสร้างความเข้มแข็งให้เกษตรกร ส่งเสริมการใช้เทคโนโลยีนวัตกรรมเกษตร รวมถึงความร่วมมือเพื่อรองรับการเปลี่ยนแปลงสภาพภูมิอากาศในภาคเกษตรสู่ระบบอาหารและเกษตรที่ยั่งยืน
สําหรับการหารือในวันนี้ กระทรวงเกษตรฯ ดําเนินงานการขับเคลื่อนนโยบายเทคโนโลยีเกษตร 4.0 โดยนําเทคโนโลยีดิจิทัลเป็นเครื่องมือในการเชื่อมโยงเทคโนโลยีจากต้นน้ําถึงปลายน้ํา ไม่ว่าจะเป็นการนําข้อมูล Big Data
ด้านการเกษตรมาใช้ การส่งเสริมตลาด E-Commerce และการสนับสนุนและผลักดันสินค้าสู่ธุรกิจเกษตร (Agribusiness) รวมถึงการสร้าง Young Smart Farmer เพื่อมุ่งพัฒนาสินค้าทางการเกษตรให้เป็น Smart Production ให้มีคุณภาพสูงและปลอดภัย เพื่อรองรับเกษตร 4.0 ซึ่งภาคเอกชนมีบทบาทสําคัญในการขับเคลื่อนการพัฒนาเกษตรและหากมีความร่วมมือระหว่างกัน ก็จะเป็นผลประโยชน์ร่วมกัน
นายนราพัฒน์ฯ กล่าวเพิ่มเติมว่า ความสําคัญของโมเดลเศรษฐกิจ BCG ในการนําเทคโนโลยีและนวัตกรรมผสมผสานภูมิปัญญา ยกระดับผลผลิตเกษตรสู่มาตรฐานสูง เพื่อนําไปสู่เป้าหมายของการเป็นประเทศที่มีรายได้สูง และบรรลุเป้าหมายการพัฒนาที่ยั่งยืน ซึ่ง BCG Model เป็นหัวใจหลักในการประชุมระดับผู้นําเอเปคที่เพิ่งผ่านพ้นไป ทั้งนี้ หวังว่าภาคเอกชนสหรัฐฯ จะร่วมสนับสนุน BCG model ตามเป้าหมายร่วมกันของเอเปค 2022 และสานต่อในวาระการเป็นเจ้าภาพเอเปคของสหรัฐฯ ในปี 2023
ทั้งนี้ ภาคเอกชนสหรัฐฯ แสดงความชื่นชมการดําเนินการของไทย และพร้อมที่จะสนับสนุนเทคโนโลยีนวัตกรรมและการศึกษาวิจัยที่เกี่ยวข้องในด้านการเกษตรสาขาต่าง ๆ ให้การดําเนินงานตามนโยบายด้านเกษตรบรรลุผล
รัฐบาลไทย-ข่าวทำเนียบรัฐบาล-“ทิพานัน” คิกออฟโครงการสร้างเสริมความรู้พิษภัยบุหรี่และบุหรี่ไฟฟ้าในเด็กและเยาวชน หวังป้องกันไม่ให้เกิดนักสูบหน้าใหม่  และจุดเริ่มต้นไปสู่สิ่งเสพติดอื่น
วันจันทร์ที่ 28 พฤศจิกายน 2565
“ทิพานัน” คิกออฟโครงการสร้างเสริมความรู้พิษภัยบุหรี่และบุหรี่ไฟฟ้าในเด็กและเยาวชน หวังป้องกันไม่ให้เกิดนักสูบหน้าใหม่  และจุดเริ่มต้นไปสู่สิ่งเสพติดอื่น
“ทิพานัน” คิกออฟโครงการสร้างเสริมความรู้พิษภัยบุหรี่และบุหรี่ไฟฟ้าในเด็กและเยาวชน หวังป้องกันไม่ให้เกิดนักสูบหน้าใหม่  และจุดเริ่มต้นไปสู่สิ่งเสพติดอื่น  เพื่อความมั่นคงด้านสุขภาพและอนาคตที่ดีของเด็กและเยาวชน
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยภายหลังเป็นประธานเปิด “โครงการเสริมสร้างความรู้ความเข้าใจตระหนักรู้ภัยบุหรี่และบุหรี่ไฟฟ้าในเด็กและเยาวชน” ที่ห้องประชุมโรงเรียนนาหลวง เขตทุ่งครุ กรุงเทพมหานคร เมื่อวันที่ 28 พฤศจิกายน 2565 ว่า จากสถานการณ์ปัจจุบันที่แนวโน้มความนิยมบุหรี่ไฟฟ้าเพิ่มสูงขึ้นอย่างน่าเป็นห่วง โดยเฉพาะในกลุ่มเด็กและเยาวชน ที่ผลสํารวจทัศนคติของเด็กและเยาวชนไทยที่มีต่อบุหรี่ไฟฟ้าและสถานการณ์เด็กและเยาวชนไทยพบว่า ส่วนใหญ่เด็กและเยาวชนส่วนใหญ่ยังขาดความรู้ความเข้าใจ โดยมีเพียง ร้อยละ 9 ของเด็กและเยาวชนที่มีความรู้ความเข้าใจเกี่ยวกับบุหรี่ไฟฟ้าในระดับสูง
น.ส.ทิพานัน กล่าวว่า ทั้งนี้เนื่องจากการโฆษณาชวนเชื่อของสินค้าบนแพลตฟอร์มออนไลน์ต่างๆ ที่สร้างวาทะกรรมชวนเชื่อว่า บุหรี่ไฟฟ้ามีอันตรายน้อยกว่าบุหรี่ธรรมดา และจะช่วยให้ลดการสูบบุหรี่ลงได้ ซึ่งเป็นความเข้าใจคลาดเคลื่อน เนื่องจากบุหรี่ไฟฟ้ายังพบสารเสพติดคือ นิโคติน และสารประกอบอื่นๆอีกมากมายในไอของบุหรี่เป็นอันตรายต่อร่างกาย อีกทั้งยังมีโอกาสเพิ่มความเสี่ยงให้เกิดโรคต่างๆ เพิ่มขึ้น เช่นโรคหัวใจอีกด้วย ซึ่งรัฐบาลพล.อ.ประยุทธ์ จันทร์โอชา มีความห่วงใยสุขภาพลานามัยของประชาชนทุกกลุ่มและทุกช่วงวัย
“โครงการเสริมสร้างความรู้ความเข้าใจตระหนักรู้ภัยบุหรี่และบุหรี่ไฟฟ้าในเด็กและเยาวชน” โดยเครือข่ายพัฒนาเยาวชนแห่งกรุงเทพมหานคร จึงมีความสําคัญและจําเป็นที่จะให้ความรู้ ความเข้าใจแก่เด็กและเยาวชน และคนรุ่นใหม่ เกี่ยวกับพิษภัยของบุหรี่และบุหรี่ไฟฟ้า เพื่อสร้างแรงจูงใจให้ห่างไกลจากบุหรี่ ป้องกัน ไม่ให้เกิดนักสูบหน้าใหม่ และเป็นจุดเริ่มต้นไปสู่สิ่งเสพติดอื่นๆ
ด้านนายณัฐกานต์ สังขดี ประธานที่ปรึกษาเครือข่ายพัฒนาเยาวชนแห่งกรุงเทพมหานคร (พยก.)กล่าวว่า กิจกรรมเสริมสร้างความรู้ความเข้าใจตระหนักรู้ภัยบุหรี่และบุหรี่ไฟฟ้าในเด็กและเยาวชน ที่จัดขึ้นในวันนี้มีวัตถุประสงค์เพื่อการสร้างความเข้าใจที่ถูกต้องเกี่ยวกับบุหรี่ไฟฟ้ากับกลุ่มเด็กนักเรียน นักศึกษาจากสถาบันการศึกษาต่าง ๆ และบุคลากรทางการศึกษา ซึ่งปัจจุบันเด็กและเยาวชนในสถานศึกษาหลายแห่งได้รับข้อมูลที่ไม่รอบด้าน เช่น เชื่อว่าบุหรี่ไฟฟ้าอันตรายน้อยกว่า จึงไม่ก่อให้เกิดความอันตรายต่อสุขภาพหรือแม้แต่บุหรี่ไฟฟ้าไม่มีสารนิโคติน ซึ่งความเชื่อเหล่านี้ล้วนเป็นการเร่งพฤติกรรมการสูบบุหรี่ไฟฟ้าของเด็กและเยาวชนให้เข้าถึงอย่างรวดเร็วและอายุของการเข้าถึงบุหรี่ไฟฟ้ามีแนวโน้มลดลง ทั้งนี้กิจกรรมในวันนี้มีได้ดําเนินการพัฒนาข้อเสนอต่อการแก้ไขปัญหาการสูบบุหรี่ไฟฟ้า ซึ่งมี 3 ข้อเสนอต่อคณะกรรมการควบคุมผลิตภัณฑ์ยาสูบกรุงเทพมหานคร ดังต่อไปนี้ (1) ส่งเสริมให้มีการเรียนรู้เรื่องผลกระทบจากการสูบบุหรี่ไฟฟ้าอย่างต่อเนื่องในโรงเรียนสังกัดกรุงเทพมหานครอย่าง (2) บังคับใช้กฎหมายอย่างจริงจัง เช่น บังคับใช้เรื่องพื้นที่ห้ามสูบบุหรี่ในที่สาธารณะรวมถึงการกวดขันการลักลอบจําหน่ายบุหรี่ไฟฟ้า และ(3) ประกาศนโยบายให้ทุกสถานศึกษาเป็นสถานศึกษาปลอดบุหรี่และบุหรี่ไฟฟ้า
รัฐบาลไทย-ข่าวทำเนียบรัฐบาล-PM commends accomplishment of researchers from Rajamanjala University of Technology Isan on production of 100% electric buses
วันจันทร์ที่ 28 พฤศจิกายน 2565
PM commends accomplishment of researchers from Rajamanjala University of Technology Isan on production of 100% electric buses
PM commends accomplishment of researchers from Rajamanjala University of Technology Isan on production of 100% electric buses
November 27, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha marveled Thai researchers from Rajamanjala University of Technology Isan, Khon Kaen Campus for their work on the production of 100% electric buses.
This accomplishment is a collaboration between the University and Cho Thavee Public Company Limited. The research is funded by National Research Council of Thailand (NRCT). The bus can travel 250 kilometers on a single charge (2 hours) with the top speed of 120 kmph. It is a low floor bus which facilitates passengers’ accessibility, and uses both ultracapacitors and lithium batteries for energy storage.
According to the Government Spokesperson, the Government has placed great importance on the development of human capital, especially in innovative development. NRCT strives to provide funding and support to research works related to the 10 S-Curve industries, that is, the 5 “First S-Curve” to enhance current industries to continue the growth, and the 5 “New S-Curve” to develop future industries to achieve the leap growth of Thai economy. The 10 S-Curve industries include: 1. Next-Generation Automotive, 2. Smart Electronics, 3. Affluent, Medical and Wellness Tourism, 4. Agriculture and Biotechnology, and 5. Food for the Future for the First S-Curve, and: 1. Robotics, 2. Aviation and Logistics, 3. Digital, 4. Biofuels and Biochemical, and 5. Medical Hub for the New S-Curve.
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ แนะนำหนังสือ “ทุนนิยมในศตวรรษที่ 21 : Capital in the Twenty-First Century” อธิบายเศรษฐศาสตร์จากการรวบรวมข้อมูล ซึ่งใช้เวลาเก็บข้อมูลยาวนาน จากกว่า 20 ประเทศ
วันจันทร์ที่ 28 พฤศจิกายน 2565
​โฆษกรัฐบาลเผย นายกฯ แนะนําหนังสือ “ทุนนิยมในศตวรรษที่ 21 : Capital in the Twenty-First Century” อธิบายเศรษฐศาสตร์จากการรวบรวมข้อมูล ซึ่งใช้เวลาเก็บข้อมูลยาวนาน จากกว่า 20 ประเทศ
​โฆษกรัฐบาลเผย นายกฯ แนะนําหนังสือ “ทุนนิยมในศตวรรษที่ 21 : Capital in the Twenty-First Century” อธิบายเศรษฐศาสตร์จากการรวบรวมข้อมูล ซึ่งใช้เวลาเก็บข้อมูลยาวนาน จากกว่า 20 ประเทศ
วันนี้ (28 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะนําหนังสือ”ทุนนิยมในศตวรรษที่ 21 : Capital in the Twenty – First Century” เขียนโดย Thomas Piketty (โทมัส พิเก็ตตี) นักเศรษฐศาสตร์ชาวฝรั่งเศส
โฆษกประจําสํานักนายกรัฐมนตรีอธิบายว่า หนังสือเล่มนี้เป็นหนังสือที่ให้ข้อมูลว่ากลไกอะไรที่ทําให้คนเรามีทุนไม่เท่ากัน ทําไมคนรวยรวยมากขึ้น โดยโทมัสใช้วิธีรวบรวมข้อมูลเป็นเวลายาวนาน ซึ่งรวบรวมทั้งข้อมูลด้านภาษี เงินเดือน รายได้ประชาชาติ ความมั่งคั่ง ผลตอบแทนรายปีของทุน ฯลฯ ครอบคลุมเวลาทั้งสิ้น 3 ศตวรรษ (ศตวรรษที่ 18 – ต้นศตวรรษที่ 21) จากมากกว่า 20 ประเทศ เมื่อได้ข้อมูลแล้วนํามาสังเคราะห์ และค้นหาแบบแผนทางประวัติศาสตร์ ซึ่งถือเป็นการใช้ข้อมูลมากที่สุด ในช่วงเวลาที่นานมากที่สุด และในระดับที่ใหญ่ที่สุด
โฆษกรัฐบาลกล่าวเพิ่มเติมว่า วัตถุประสงค์ของหนังสือเล่มนี้คือ การตอบคําถามที่เกี่ยวข้องกับการกระจายความมั่งคั่ง และจริงหรือไม่ที่พลวัตของการสะสมทุนเอกชนจะทําให้ความมั่งคั่งกระจุกตัวอยู่ในมือคนจํานวนน้อยลง หรือความสมดุลจากการเติบโตทางเศรษฐกิจ การแข่งขัน ความก้าวหน้าทางเทคโนโลยีจะลดความเหลื่อมล้ําจนนําไปสู่ความกลมกลืนทางชนชั้นได้ในที่สุดใช่หรือไม่ รวมทั้งมีบทเรียนหรือความรู้อะไรบ้างที่ได้รู้จากวิวัฒนาการของความมั่งคั่งและรายได้ตั้งแต่ศตวรรษที่ 20 ซึ่งเป็นคําถามที่พยายามตอบโดยใช้ข้อมูลทางประวัติศาสตร์และเชิงเปรียบเทียบ
“นายกรัฐมนตรีอ่านหนังสือเพื่อเพิ่มพูนความรู้ เพื่อนํามาใช้ในการบริหารบ้านเมืองเสมอ โดยเชื่อมั่นในการอ่าน ศึกษาเพิ่มเติมว่าจะช่วยพัฒนาระบบคิด ที่เป็นไปตามหลักการและเหตุผล โดยหนังสือเล่มนี้ เกี่ยวโยงถึงอดีต มุ่งเน้นไปที่ปัญหาเรื่องการกระจายความมั่งคั่งและรายได้ ใช้วิธีการรวบรวมข้อมูล ผ่านการศึกษาอย่างมีระบบ และแบบแผน นํามาวิเคราะห์ ซึ่งนายกรัฐมนตรีเชื่อว่าจะเป็นตัวอย่างที่ต่อยอดแสวงหาทางออกในการแก้ไขปัญหาได้ โดยนายกรัฐมนตรีแนะนําหนังสือเล่มนี้ ให้เป็นหนังสือที่เพิ่มพูนความรู้ มุมมอง และแนวคิดแก่ผู้อ่าน เชื่อว่าอ่านแล้วได้ประโยชน์ นํามาประยุกต์ใช้ได้จริง” นายอนุชาฯ กล่าว